ICHI ดีด 3% โบรกแนะ “ซื้อ” เป้า 15 บ. จับตารายได้ปีนี้ทะลุ 7 พันล้าน
ICHI เด้ง 3% โบรกชี้รายได้ปี 66 ทะลุ 7 พันล้านบาท โต 10% รับแรงหนุนจากรายได้ของตันซันซู โดยยังคงแนะนำ “ซื้อ” ราคาเป้าหมาย 15 บาท 
ICHI เด้ง 3% โบรกชี้รายได้ปี 66 ทะลุ 7 พันล้านบาท โต 10% รับแรงหนุนจากรายได้ของตันซันซู โดยยังคงแนะนำ “ซื้อ” ราคาเป้าหมาย 15 บาท
9 มี.ค. 2566

ผู้สื่อข่าวรายงานว่า วันนี้ (8 มี.ค.66) ราคาหุ้น บริษัท อิชิตัน กรุ๊ป จำกัด (มหาชน) หรือ ICHI ณ เวลา 10:48 น. อยู่ที่ระดับ 13.10 บวก 0.40 บาท หรือ 3.15% สูงสุดที่ระดับ 13.20 บาท ต่ำสุดที่ระดับ 12.50 บาท ด้วยมูลค่าการซื้อขาย 174.50 ล้านบาท

บล.พาย ระบุในบทวิเคราะห์วันนี้ (9 มี.ค.66) ว่าแนวโน้มรายได้ปี 66 จะเติบโตเป็น 7 พันล้านบาท เพิ่มขึ้น 10% เมื่อเทียบกับงวดเดียวกันของปีก่อน ด้วยแรงหนุนจากรายได้ของตันซันซูที่ 600 ล้านบาท หรือ 50 ล้านบาทต่อเดือน เมื่อเทียบกับงวดเดียวกันของปีก่อน 62 ล้านบาท ด้วยภาพรวมกำไรที่สดใสในปี 66-67 และอัตราผลตอบแทนเงินปันผลที่น่าดึงดูดระดับ 4-5% จึงคงคำแนะนา “ซื้อ” มูลค่าพื้นฐานที่ 15.00 บาท